open-index/open-wikipedia-markdown huggingface dataset:
Grenbane Schöneweide–Spindlersfeld

**Grenbane Schöneweide–Spindlersfeld** er en sidelinje fra Jernbanelinjen Berlin–Görlitz i Berlin. Opprinnelig ble strekningen bygd for godstrafikk til fabrikken *W. Spindler*, som har gitt navn til området. Råstoffer til fabrikken, fremfor alt steinkull, ble transportert, senere hadde strekningen også persontrafikk for fabrikkens arbeidere. I dag blir linjen kun betjent av S-Bahntrafikk.

## Linjekart

|}

## Eksterne lenker
*
Politisk psykologi

**Politisk psykologi** er et flerfaglig akademisk felt som søker å forstå politikk, politikere og politisk atferd ved anvendelsen av psykologiske teorier. Selve begrepet har aner tilbake til Adolf Bastian og Hippolyte Taines tidlige sosialteori samt en tidlig representant i Gustave Le Bons massepsykologi. Videre foretok Sigmund Freud med sine studier *Totem und Tabu* (1913) og *Massenpsychologie und Ich-Analyse* (1921) en kobling også av psykoanalyse og politikk. Wilhelm Reich videreførte tekningen i sin bok *Fascismens massepsykologi* (1933). Utgangspunktet for den politiske psykologi er hvordan tradisjonelle psykologiske emner som tro, motivasjon, persepsjon, tenkning etc. kan anvendes for å kaste lys over politisk liv. I dette arbeidet trekkes det gjerne veksler på en vid rekke tilstøtende disipliner, slik som sosialantropologi, sosiologi, økonomi, filosofi og historie.

## Eksterne lenker
*International Bulletin of Political Psychology 
*The Center for the Study of Political Psychology
*The Center for Research in Political Psychology (Queen's University Belfast)
*The International Society of Political Psychology
*Political Psychology at The George Washington University
*Facebook Page in Political Psychology
Nieva (distrikt)

**Nieva** er et distrikt i provinsen Condorcanqui i regionen Amazonas i Peru. Distriktet grenser til distriktet Río Santiago i nord, til regionen Loreto i øst, til provinsene Bongará og Utcubamba i sør og til distriktet El Cenepa og til provinsen Bagua i vest. Distriktets nasjonale statistikkode er 010401 og hovedstaden er Santa María de Nieva.

Distriktet ble opprettet den 18. mai 1984.

## Landsbyer i distriktet Nieva

## Referanser


## Eksterne lenker
* Censos Nacionales: XI de Población y VI de Vivienda 2007.
* Pueblos del Peru: Nieva
Zeuthen stasjon

**Zeuthen stasjon** er en jernbanestasjon som ligger i kommunen Zeuthen i Landkreis Dahme-Spreewald i Tyskland. Den blir betjent av S-bane.

Stasjonen ble tatt i bruk 1897 og erstattet holdeplassen *Hankels-Ablage* fra 1874 som lå litt lenger sør.

## Referanser


## Eksterne lenker
*
Valera (distrikt)

**Valera** er et distrikt i provinsen Bongará i regionen Amazonas i Peru. Distriktet grenser til distriktene Churuja og San Carlos i nord, til distriktet Jumbilla i øst, til provinsen Chachapoyas i sør og til provinsen Luya i vest. Distriktets nasjonale statistikkode er 010311 og hovedstaden er San Pablo.

Distriktet ble opprettet den 3. november 1933.

## Landsbyer i distriktet Valera

## Referanser


## Eksterne lenker
* Censos Nacionales: XI de Población y VI de Vivienda 2007.
* Pueblos del Peru: valera
Siegfried von Westerburg

**Siegfried von Westerburg**, også kalt **Sigfrid** og **Sifrid** (født før 1260, død 7. april 1297 i Bonn) var erkebiskop av Köln fra 1275 til 1297 og hertug i hertugdømmet Westfalen. Han ble bispeviet av pave Gregor X.

Siegfrid er gravlagt i Bonner Münsterkirken i Bonn.

## Referanser
Lusine Gevorkjan

**Lusine Arkadjevna Gevorkjan** (russisk Лусинэ Аркадьевна Геворкян, født i Kapan, 21. februar 1983) er hovedvokalist og en av låtskriverne i det russiske nu metal-banden Tracktor Bowling og Louna.

## Referanser
O.A.T. Skjelbred (skipsreder)

**Oluf Andreas Tollefsen Skjelbred** (1854–1939) var en norsk skipsreder og filantrop.

## Biografi
### Oppvekst
Skjelbred mistet begge foreldre i en alder av 13 år. Etter foreldrenes død mønstret han på som kokk på et mindre skip. Senere som jungmann på et par skonnerter. I 1875 blir han tatt inn som elev hos Jensens og Tellefsens styrmannsskole i Kristiansand.

### Voksenliv
I 1877 blir han skipsreder og kjøper barken «Neutral», blir eneeier i 1897. Han mistet hele sin tonnasje under første verdenskrig og rederiforetaket ble omdannet til aksjeselskap i 1919. Ved slutten av sin karriere disponerte rederiet hans landets mest moderne skipsflåte med 25 skip.

## Se også
* Skjelbreds Rederi AS

## Referanser
Gustave Le Bon

**Gustave Le Bon** (født 7. mai 1841 i Nogent-le-Rotrou i departementet Eure-et-Loir i Frankrike, død 13. desember 1931 i Paris) var en fransk sosialpsykolog, sosiolog og amatørfysiker.

## Liv og virke
### Bakgrunn
Charles-Marie Gustave Le Bon ble født 7. mai 1841 i Nogent-le-Rotrou i Centre-Val de Loire. Familien var av bretonsk herkomst, faren var provinsfunksjonær for den franske regjering.

I 1860 begynte han på medisinstudiet ved universitetet i Paris. Han absolverte sitt praksisår i Hôtel-Dieu de Paris og promoverte i 1866. Fra da av betegnet han som lege, skjønt han ikke utøvet dette yrke i legepraksis.

### Forfatterskap
I studietiden skrev Le Bon artikler om en rekke medisiske emner. Hans første bok *La mort apparente et inhumations prématurées* (1866) befattet seg med definisjonen av død, og foregrep dermed de juridiske diskusjoner som skulle finne sted på 1900-tallet.

Han forfattet en rekke arbeider som framla hans teorier rundt nasjonale trekk, rasemessig overlegenhet, flokkatferd og massepsykologi. Hans arbeider rundt massepsykologi fikk gjennomslag i den første del av det 20. århundre, da de ble anvendt spesielt av mediaforskere.

Le Bon skrev også arbeider vedrørende materien og energiens natur. Hans bok *L'évolution de la matière* var meget populær og kom ut i 12 opplag. Henri Poincaré interesserte seg noe for Le Bons fysiske arbeider, og kommenterte dem.

Det har blitt argumentert for at fascistiske teorier om ledelse støttet seg på Le Bons psykologiske teorier. Adolf Hitlers *[[Mein Kampf]]* utnyttet de teknikker for propaganda som Le Bons bok fra 1895 framla. Benito Mussolini hadde også lest Le Bons hovedverk.

Edward Bernays, Sigmund Freud nevø, var influert av Le Bon, og i sin berømte bok *Propaganda* erklærte han at demokratiets store feiltagelse av manipulasjonen av massene ved bruk av media og reklame.

## Utvalgte arbeider
* *La Civilisation des Arabes* (1884)
* *Les Lois psychologiques de l'évolution des peuples* (1894)
* *La psychologie des foules* (1895)
* *L'homme et les sociétés* (1881)
* *Psychologie du socialisme* (1896)

## Bibliografi
* Barrows, Susanna, *Distorting mirrors – Visions of the crowd in late 19th century France*, New Haven, Conn.: Yale Univ. Press, 1981.
* Nye, Robert, *The origins of crowd psychology – Gustave Le Bon and the crisis of mass democracy in the Third Republic*, London: Sage, 1975.
* Jaap van Ginneken, 'The era of the crowd – Le Bon, psychopathology and suggestion'. Ch. 4 in JvG, *Crowds, psychology and politics 1871–1899*, New York: Cambridge University Press, 1992.
* Jaap van Ginneken, 'The lonely hero in French historiography'. Appendix in JvG, *Mass movements*, Apeldoorn (Neth.): Spinhuis, 2007.
* Alice Widener: *Gustave Le Bon, the Man and His Works*. Liberty Press, 1979.

## Referanser


## Eksterne lenker
* 
* the complete English text to ''The Crowd'' (PDF)
* English translation of 'The Psychology of Socialism' (PDF) 
* Gustave Le Bon on Revolutionary & Criminal Mentalities
Engelbert I von Köln

**Engelbert von Berg**, senere betegnet som *den hellige* (født 1185 eller 1186 på Schloss Burg, død 7. november 1225 ved Gevelsberg) var som **Engelbert I** erkebiskop av Köln og hertug i hertugdømmet Westfalen fra 1216 til 1225 og greve av Berg fra 1218 til 1225.

Under sin planmessige utvidelse av territoriet til hertugdømmet Westfalen kom han i konflikt med de verdslige herskerne. Striden kulminerte i drapet på erkebiskopen ved Gevelsberg, begått av en westfalisk adelig innenfor en «fraksjon» som ble ledet av hans nevø Friedrich von Isenberg.

## Referanser
NLOD

**NLOD** (**Norsk lisens for offentlig data**) er en standardisert norsk lisens for offentlige data utarbeidet av Fornyingsdepartementet.

Hensikten med lisensen er å gjøre det enklere for dataeiere å presisere vilkårene for bruk av datasettene de publiserer. Lisensen er imidlertid ikke bare nyttig for dataeiere, den er også nyttig for databrukerne. Når informasjon er tilgjengeliggjort under denne lisensen blir det lettere å vite hva slags vilkår som gjelder, og det blir enklere å bruke data fra forskjellige kilder sammen.

Kort oppsummert sier lisensen at du har lov til å bruke informasjonen til det du vil, men at du må oppgi hvor du har hentet informasjonen fra. Lisensen gjør det klart at sensitive og taushetsbelagte opplysninger ikke kan tilgjengeliggjøres under lisensen, og at dataeier ikke har ansvar verken for informasjonens kvalitet eller for hva informasjonen brukes til.

## Eksterne lenker
* 
* http://data.norge.no/nlod Norsk lisens for offentlige data (NLOD).
Cupfinalen i fotball for menn 1903

**Cupfinalen i fotball for menn 1903** var en fotballkamp som ble spilt 22. september 1903 på Gamle Frogner stadion og var den siste kampen i Norgesmesterskapet i fotball for herrer 1903. Finalistene var Grane og Odd. Odd vant kampen og ble dermed norgesmester for første gang.

## Kampdetaljer

## Referanser
Forskningsrådets innovasjonspris

**Norges forskningsråds innovasjonspris** er en norsk teknologipris.

Den deles ut av Norges Forskningsråd som i 2018 opplyser om at prisen (på en halv million kroner) kan tilfalle  en person, bedrift eller noe offentlig som har vært strategisk i sin bruk av innovasjon, mottatt penger fra Forskningsrådet, skapt blest om at innovasjon er viktig, vist at man samarbeider, inspirerer andre til samme og vil bruke prispengene på videre innovasjon.

## Noen av prisvinnere
*2021: Magnar Bjørås og Sulalit Bandyopadhyay, NTNU, for utvikling av koronatest på rekordtid.
*2020: Agnete Fredriksen, Vaccibody.
*2019: Asgeir J. Sørensen, leder for senter for fremragende forskning NTNU AMOS - Centre for Autonomous Marine Operations and Systems.
*2018: Zivid, et SINTEF-firma i Trondheim som utviklet et 3D kamera.
*2017: Thermo Fisher Scientific AS, et amerikansk selskap som har utviklet nye redskap til bruk i medisinsk bildediagnostikk med Ugelstad-kuler.
*2016: Dynatec 
*2015: Borregaard
*2014: Polybait for å ha utviklet et kunstig agn for fritidsfiske, teinefiske og linefiske.
*2013: Prox Dynamics
*2012: Energigjenvinningsetaten i Oslo kommune og Cambi AS 
*2011: Laerdal Medical fra Stavanger, for opplæringsdukker i førstehjelp.
*2010: Abilia AS, Oslo, for  "Rolltalk", IT for funksjonshemmede
*2009: DiaGenic
*2008: Bionor Immuno ASA
*2007: REC ASA

## Referanser
Inger-Lise Ulsrud

**Inger-Lise Ulsrud** (født 13. mai 1963) er en norsk organist og professor i orgel ved Norges musikkhøgskole. I tillegg er hun kantor i Uranienborg kirke i Oslo.

Ulsrud studerte kirkemusikk ved Norges musikkhøgskole. Hun fullførte sin diplomeksamen som konsertorganist hos Edgar Krapp ved Hochschule für Musik und darstellende Kunst Frankfurt am Main. Deretter fulgte studier i orgelimprovisasjon med Anders Bondeman i Stockholm. Senere fordypet hun seg i Olivier Messiaens orgelmusikk hos Almut Rößler i Düsseldorf. I tillegg til en omfattende konsertvirksomhet i Russland og store deler av Europa, har hun regelmessig gitt mesterklasser i inn-og utland. Hun har medvirket ved en rekke CD-utgivelser.

Inger-Lise Ulsrud har innehatt en rekke verv som medlem av Koralbokkomiteen i tilknytning til utgivelsen av Norsk Salmebok 2013. Hun har vært jurymedlem ved Kungliga Musikaliska Akademien, styremedlem i Oslo Internasjonale Kirkemusikkfestival og i Oslo orgelfestival. I tillegg har hun vært leder av kirkemusikkavdelingen ved Norges musikkhøgskole i en årrekke. 

Hennes fagbok i orgelimprovisasjon «En improvisators betroelser» utkom på Cantando Musikkforlag høsten 2018.

Ulsrud benyttes jevnlig som jurymedlem ved internasjonale orgelkonkurranser, senest ved «The 2nd Nordic Organ Competition» i Stavanger 2020. Hun var kunstnerisk leder av Bodø Internasjonale Orgelfestival i 2020 og 2021. I 2021 ble hun utnevnt til æresmedlem av Kvinnelige Studenters Sangforening. 

## Diskografi
* 1995: *Vårt øye ser mot Betlehem*, Lynor – med Nordstrand kirkekor
* 1998: *Rop av fryd*, Lynor– med Nordstrand kirkekor
* 1999: *Transeamus usque Betlehem* – med Den norske Studentersangforening (DnS)
* 2000: *Smak av himmel * Spor av jord*, Grappa – med Nordstrand kirkekor
* 2007: *Pebbles*, Simax – med Jonas Haltia på trompet
* 2009: *Olivier Messiaen – Early Organ Works,* Simax
* 2013: *Brahms*, LAWO – med Kvindelige Studenters Sangforening
* 2014: *Kjell Mørk Karlsen – Meditatio,* AURORA
* 2016: *Himmelrand*, 2L – med Uranienborg Vokalensemble
* 2020: *Stille som sne*, LAWO – med Kvindelige Studenters Sangforening
* 2022: *Loudmouthed Beauty*, LAWO – med Clare Farr på basstrombone
* 2022: *[[Bjørn Morten Christophersen]] – The Lapse of Time,* Simax
* 2023: *I signet juletid*, LAWO – med Den Norske Studentersangforening

## Referanser
Blod-hjerne-barriere

**Blod-hjerne-barrieren** er en barriere som skiller det sirkulerende blodet fra cerebrospinalvæsken i hjernen. Barrieren dannes av veggen i hjernens kapillærer, hvis innerste cellelag av endotelceller er så tettliggende at de utgjør en effektiv adskillelse mellom blodbanen og cerebrospinalvæsken. Dermed beskytter barrieren hjernen mot skadelige stoffer fra blodbanen.
Endotelcellene utgjør ikke bare en passiv barriere, men transporterer også aktivt stoffer som hjernen har bruk for. Hjernens stoffskifte (metabolisme) er primært basert på sukkerstoffer, og over blod-hjerne-barrieren transporteres det, under energiforbruk, aktivt store mengder glukose så vel som aminosyrer som blant annet kan brukes under dannelsen av signalstoffer. Ved sykdom i hjernen vil blod-hjerne-barrieren ofte bli utett, og proteiner fra blodet kan bevege seg ut i cerebrospinalvæsken.
Cupfinalen i fotball for menn 1904

**Cupfinalen i fotball for menn 1904** var en fotballkamp som ble spilt 4. september 1904 på Sportsplassen i Skien og var den siste kampen i Norgesmesterskapet i fotball for herrer 1904. Finalistene var Odds Ballklubb og Porsgrunds FC. Odd vant kampen og ble dermed norgesmester for andre gang.

## Kampdetaljer
The Proposal

***The Proposal*** er en amerikansk romantisk komedie fra 2009. Filmen er regissert av Anne Fletcher, skrevet av Pete Chiarelli og har Sandra Bullock og Ryan Reynolds i hovedrollene.

## Handling
Bokredaktøren Margaret Tate (Sandra Bullock) er den type sjef som ingen kolleger liker å menge seg med; hun er kravstor, frekk og ufølsom. Hennes lojale assistent Andrew Paxton (Ryan Reynolds) har forlatt det ørlille hjemstedet sitt og håper på en karriere innenfor systemet, men må inntil videre slave for Margaret. Men Margaret er kanadisk statsborger, og visumet hennes går ut om få måneder. For å få bli i landet må hun gifte seg med en amerikansk mann. Og tross alt hatet – etter litt press stiller Andrew naturligvis opp, siden han tror det vil hjelpe hans egen karriere. De forlover seg og drar avsted for at Margaret skal møte den noe dysfunksjonelle familien hans og overbevise både dem og myndighetene om at kjærligheten er virkelig, noe den ikke er. Andrew kan således havne i fengsel om konspirasjonen oppdages. Det hele virker håpløst, men kan de utvikle forholdet til ekte kjærlighet?

## Om filmen
*The Proposal* ble en kjempesuksess økonomisk. Filmen hadde et budsjett på bare 40 millioner dollar, men spilte inn hele 317 millioner dollar totalt på verdensbasis. Filmen ble imidlertid ikke særlig godt likt av anmelderne – den står med 43% på anmeldernettstedet Rotten Tomatoes, noe som vil si litt under middels. På det brukerbaserte Internet Movie Database har den et gjennomsnitt på 6,7, noe som blir ansett som brukbart.

## Rolleliste

## Trivia
* Julia Roberts var førstevalget for hovedrollen, men hun ønsket ikke å ta det nødvendige lønnskuttet.
* Sandra Bullock spiller en kanadisk kvinne som må gifte seg med en amerikansk mann, spilt av Ryan Reynolds. I virkeligheten er Bullock amerikansk og Reynolds kanadisk.

## Eksterne lenker
* 
*
Christieparken

**Christieparken** er en kommunal park på Landås i Bergen, en grønn lunge i en vestvendt helling mellom den sterkt trafikkerte Natlandsveien og Brann stadion. 

Da Wilhelm Frimann Koren Christie returnerte til Bergen i 1818 etter at han deltok som riksdagsmann på Eidsvoll plantet han frø han hadde med seg på et stykke utmark i Fridalen ved elven fra Ulriken. Området var en del av en  husmannsplass under gården  Haukeland, eiet av Christies fetter stiftmann Edvard Hagerup. Ca. 1820 stiftet Christie og medlemmer av vennegruppen "Quodlibet" et interesseselkap "Symposium" for å opprette en naturpark. Eiendommen ble inngjerdet og de anla en "Lystpark", en naturpark etter engelsk mønster. De ryddet, lagde broer over elven og plantet trær, ett stykke med bøk representerte Danmark, og ett med gran  symboliserte Norge (den første granplanting på Vestlandet). Trærne ble døpt med øl eller stikkelsbærvin og hver av vennene hadde de sin stenbenk med bord. De gikk på visitt til hverandre og selskapeligheten florerte med diskusjoner, muntre historier og fedrelandssanger.

## Eksterne lenker
* Bergen byleksikon på nett, om Christieparken
Cupfinalen i fotball for menn 1905

**Cupfinalen i fotball for menn 1905** var en fotballkamp som ble spilt 10. september 1905 på Gamle Frogner stadion og var den siste kampen i Norgesmesterskapet i fotball for herrer 1905. Finalistene var Akademisk FK og Odds ballklubb. Odd vant kampen og ble dermed norgesmester for tredje gang på rad.

## Kampdetaljer
Marko Tuomela

**Marko Tuomela** (født 3. mars 1972) er en finsk fotballtrener og tidligere fotballspiller.

Tuomela var som aktiv spiller forsvarsspiller, og har i tillegg til landskamper for Finland spilt for Kuusysis Lahti, TPV Tampere, FF Jaro, Tromsø IL, Motherwell, Swindon Town, GIF Sundsvall, Liaoning Beijiing og IFK Sundsvall hvor han også har vært trener.

I sin tid i Tromsø scoret han 1 seriemål og 3 cupmål. Han ble i 1999 utsatt for et beinbrudd i en kamp mot Stabæk

## Referanser


## Eksterne lenker
*
Per Gottschalk

**Per Gottschalk** (født 5. desember 1916 i Kristiania, død 17. juni 1989 samme sted) var en norsk impresario (konsertarrangør) og oldtids-kjenner, kjent for å ha brakt mange verdenskjente artister til Norge på 1950- og 1960-tallet.

Etter examen artium 1936 jobbet han i diverse kontorjobber, før han i 1946 gikk inn i  *Impresario A/S* med sin tilkommende kone Elsa-Mai Fusdal (1918–2013).  
Fra jazzverdenen brakte de Louis Armstrong, Count Basie, Nat King Cole, Miles Davis, Duke Ellington, Ella Fitzgerald, Lionel Hampton, Billie Holiday, Oscar Peterson. De brakte oss dirigentene Leonard Bernstein, Willi Boskovsky, Herbert von Karajan, Eugene Ormandy og Leopold Stokowski, sangerne Jussi Bjørling, Marlene Dietrich, Beniamino Gigli (1954), Barbara Hendricks, Edith Piaf og Elisabeth Schwarzkopf (1951, 53), felespillerne Jascha Heifetz, Camilla Wicks (1950) Yehudi Menuhin (1950, 52) og Nathan Milstein, pianisten Arthur Rubinstein og gitaristen Andrés Segovia. 

Deres norske artiststall innbefattet dirigentene Karsten Andersen, Øivin Fjeldstad, Arvid Fladmoe og Odd Grüner-Hegge, pianistene Liv Glaser, Robert Levin (som via byrået fikk akkompagnere  Yehudi Menuhin i 1950 og to turneer året efter), Einar Steen-Nøkleberg og  Kjell Bækkelund, fiolinistene Ole Bøhn, Arve Tellefsen og Terje Tønnesen og sangerne Anne Gjevang, Elizabeth Norberg-Schulz, Knut Skram og Edith Thallaug. Per Gottschalk ga seg i 1972, men firmaet ble drevet videre av kona og datteren Vibeke (født 1948). De skilte seg i 1974.

Per Gottschalks interesse for Italia startet med etruskerutstillingen i Kunstnernes Hus i 1956. Gottschalk videreutdannet seg innen arkeologi og skrev flere bøker fra sine studieturer til middelhavslandene fra 1972.  Med Hans Peter L'Orange (professor) ledet han programserien *Streiftog i romersk keisertid* for NRK i 1979. I 1983 kåserte han i P1 om *En reise til oldtidens syv underverker*. Med Mosse Hvinden var han en av reiselederne «Mosse & Per» på Aftenposten og Bennetts tematurer til Italia.

Per og Else-Mai er foreldre til professor Petter Gottschalk (født 1950).

## Utgivelser
* 
* 
* 
* 
* 
* 
## Referanser
Mercury Bay

**Mercury Bay** (maorisk: *Te-Whanganui-o-Hei*) er en stor V-formet bukt på østkysten av Coromandelhalvøya på Nordøya på New Zealand. Bukta ble navngitt av den engelske oppdageren James Cook. 

Cook gikk i land på øya 9. november 1769 for å observere merkurpassasje. I 1919 ble det bygget et minnesmerke og 88 acre ble satt av ved Shakespeare Cliff. Dette var basert på den feilaktige oppfatningen at det var her Cook gikk i land.
I virkeligheten gikk Cook i land på den østlige delen av Cook's Beach. Et mindre minnesmerke har også blitt satt opp der.

Munningen av bukta er 10 kilometer bred, og kystlinjen er 20 kilometer lang. Mercury Islands ligger 10 kilometer nord.

Mercury Bay er et godt fiskeområde blant annet for sverdfisk. Dette er delvis på grunn av det nærliggende Te Whanganui-A-Hei (Cathedral Cove) maritime reservatet.

## Referanser
Medisinsk kvalitetsregister

**Medisinsk kvalitetsregister** er en betegnelse på en samling av opplysninger som skal danne grunnlag for vurdering av kvalitet i forbindelse med utøvelse av helsetjeneste.

Et typisk medisinsk kvalitetsregister konsentrerer seg om en avgrenset gruppe pasienter, diagnoser eller behandlingsformer, eksempelvis nyfødte, cerebral parese eller hjertekirurgi.

I Norge er *Senter for klinisk dokumentasjon og evaluering* (SKDE) et nasjonalt servicemiljø for medisinske kvalitetsregistre. SKDE ligger i Tromsø og tilhører Helse Nord.

## Se også
* Norsk pasientregister

## Referanser
Emeline og Sunniva

**Emeline og Sunniva Gulbrandsen** er to søstre fra Grimstad som har gitt ut sju CD-er med kristen barnemusikk.

## Sunniva Gulbrandsen
Sunniva Gulbrandsen lanserte 10. juni 2016 sin første singel som soloartist.

## Diskografi (som duo)
* 2006 *Sammen med deg*
*2008 *Det beste jeg vet*
*2010 *Julen er her*
*2011 *Inntil deg*
*2013 *Sammen i lovsang*

## Referanser


## Eksterne lenker
* Hjemmeside
Tour de Korea

**Tour de Corée** (offisielt «Hyundai Capital Invitational Tour de Korea») er et sykkelritt som arrangeres i Sør-Korea, og er en del av UCI Asia Tour og arrangert av Korea Cycling Federation.

Touren fikk større oppmerksomhet i 2007 da Tour de France-vinneren i sju sesonger Lance Armstrong deltok. Sykkelrittet er det eneste internasjonale sykkelrittet i landet. Forgjengeren til arrangementet ble lagt ned i 1997 grunnet økonomiske vanskeligheter. Konkurransen er delt i to divisjoner; en elitedivisjon for inviterte og for konkurranseryttere, og en spesialkonkurranse for klubber.

Løpet er vel 1500 km langt, og er det lengste sykkelrittet i Asia.

I 2012 startet rittet fra Incheon lørdag 21. april og ble avsluttet i Hanam i Gyeonggi 29. april. 132 individuelle syklister og 22 lag deltok, og prispengene er 300 millioner sørkoreanske won, eller vel halvannen million kroner.

## Vinnere

## Referanser

## Eksterne lenker
*
Stranger Than Fiction

***Stranger Than Fiction*** er en amerikansk dramakomedie fra 2006. Filmen er regissert av Marc Forster, skrevet av Zach Helm og har Will Ferrell, Maggie Gyllenhaal, Emma Thompson og Dustin Hoffman i hovedrollene.

## Handling
Harold Crick (Will Ferrell) er en kjedelig regnskapsfører hos skatteetaten IRS som følger sitt eget skjema til punkt og prikke hver eneste dag; alt fra å pusse tennene til å telle skritt til bussholdeplassen må skje på en bestemt måte. Han tar alle regnestykker på strak arm og tar nådeløst skattesnytere med buksa nede. Men en dag (rettere sagt en onsdag) tar Harolds liv en dramatisk vending. Han får en fortellerstemme i hodet som beskriver alt han gjør i livet. Det påvirker livet hans; blant annet hvordan han møter en jente han blir forelsket i (Maggie Gyllenhaal) og rutinene hans. Og når stemmen i tillegg forteller at Harold snart skal dø, får han naturligvis panikk. Han skjønner at han er en del av en bok som snart skal gis ut av forfatteren Karen Eiffel (Emma Thompson), som ikke har en anelse om at historien hun skriver på, omhandler en virkelig person. Det gjelder å finne henne kvikt, ellers er livet til Harold ubønnhørlig over. Som hjelp på veien får han den eksentriske professor Jules Hilbert (Dustin Hoffman), som etter hvert utvikler sin egen agenda for denne kompliserte historien...

## Om filmen
*Stranger Than Fiction* hadde et budsjett på 30 millioner dollar, og spilte inn totalt 53 millioner dollar på verdensbasis. Amerikanske anmeldere likte filmen meget godt; den står med sterke 72% positive anmeldelser på nettstedet Rotten Tomatoes. På det brukerbaserte nettstedet Internet Movie Database har filmen også en meget god anseelse; der ligger den på et gjennomsnitt på 7,7 etter over 100 000 stemmer.

## Rolleliste

## Eksterne lenker
* 
*
El Cenepa (distrikt)

**El Cenepa** er et distrikt i provinsen Condorcanqui i regionen Amazonas i Peru. Distriktet grenser til nabolandet Ecuador i nord og i øst, til distriktene Río Santiago og Nieva i øst og til provinsen Bagua i sør. Distriktets nasjonale statistikkode er 010402 og hovedstaden er Huampami.

Distriktet ble opprettet den 1. september 1941. Innenfor distriktets området utkjempes Cenepa krigen mellom Peru og Ecuador i 1995.

## Landsbyer i distriktet El Cenepa

## Referanser


## Eksterne lenker
* Censos Nacionales: XI de Población y VI de Vivienda 2007.
* Pueblos del Peru: El Cenepa
Tory Channel

**Tory Channel** er en av de oversvømte dalene (ria) som utgjør Marlborough Sounds på New Zealand.

Tory Channel er oppkalt etter «Tory» som var skipet de første britiske nybyggerne til Wellington ankom med i 1840. Den ligger mellom Arapawa Island og fastlandet av Sørøya. I den vestlige enden går den over i det større Queen Charlotte Sound og i øst møter den Cooksundet på det smaleste punktet. 

Tory Channel er del av fergeruten mellom Wellington og Picton. Den er et av stedene i New Zealand med potensial for tidevannskraft.
December Boys

***December Boys*** er et australsk drama fra 2007. Filmen er regissert av Rod Hardy, manuset er skrevet av Marc Rosenberg basert på boken til Michael Noonan, og filmen har Daniel Radcliffe, Lee Cormie, Christian Byers og James Fraser i hovedrollene.

## Handling
Vi er i 60-årenes Australia. Maps (Daniel Radcliffe), Misty (Lee Cormie), Sparks (Christian Byers) og Spit (James Fraser) er fire foreldreløse gutter som har vokst opp sammen på barnehjem. De er der kjent som December Boys, fordi de ankom hjemmet i desember, og derfor feirer bursdag i den måneden. De anser hverandre som brødre. I bursdagsgave av barnehjemmet får de en ferietur til kysten, hvor de flytter inn hos husverten Bandy (Jack Thompson). Til å begynne med koser guttene seg på ferie, men snart skjer ting som truer med å skille de tilsynelatende uadskillelige guttene; Lucy (Teresa Palmer), en sjarmerende jente fra lokalmiljøet, sjarmerer Maps i senk, og guttene får høre at et gift par (Paul Blackwell og Victoria Hill) som ikke kan få barn selv, vurderer å adoptere en av dem. Kampen om hvem som er best til å smiske er igang, og guttene må gå inn i seg selv for å beholde det tette vennskapet.

## Om filmen
*December Boys* er en relativt smal australsk film med et lite budsjett, og den var heller ikke særlig populær på kinoer utenfor Australia. Derfor spilte den ikke inn mer enn 1,175 millioner dollar på verdensbasis, ifølge Box Office Mojo.

Filmen står med 41% positive anmeldelser på nettstedet Rotten Tomatoes etter 69 registrerte anmeldelser. På det brukerbaserte nettstedet Internet Movie Database har filmen også en brukbar anseelse; der ligger den på et gjennomsnitt på 6,6 etter litt over 6000 stemmer.

## Rolleliste

## Referanser


## Eksterne lenker
*
Río Santiago (distrikt)

**Río Santiago** er et distrikt i provinsen Condorcanqui i regionen Amazonas i Peru. Distriktet grenser til nabolandet Ecuador i nord, til regionen Loreto i øst, til distriktet Nieva i sør og til distriktet El Cenepa i vest. Distriktets nasjonale statistikkode er 010403 og hovedstaden er Puerto Galilea.

Distriktet ble opprettet den 18. mai 1984.

## Landsbyer i distriktet Río Santiago

## Referanser


## Eksterne lenker
* Censos Nacionales: XI de Población y VI de Vivienda 2007.
* Pueblos del Peru: Río Santiago
Monica Strand

**Monica Strand** (født *Sandvik* 17. august 1976 i Bergen) er en norsk sanger og låtskriver.

Strand har hatt konsertsamarbeid med Ole Paus i 2010 og 2011. Hun lå i 2006 på Norsktoppen med låten *Forever yours* og på topp 8 på NRK Hedemark og Oppland i 2006 med låten *Follow you,* som hun laget i samarbeid med Knut Anders Sørum. I 2011 gav hun ut julesingelen *Maria*. Både soloalbumet *Above all* og julesingelen *Maria* er spilt på ulike radiostasjoner, blant annet på NRK P1.

## Diskografi
* *2006: Above all* (soloplate) - Utgitt på plateselskapet MS Recordings, produsent Knut Bjørnar Asphol. Medvirkende blant andre Knut Anders Sørum og Lewi Bergrud.
* *Maria*:  Julesingel, 2011. Medvirkende Alexander Rybak, Frode Østang Mangen og produsent Knut Bjørnar Asphol. Utgitt på  plateselskapet Growing City.

## Referanser


## Eksterne lenker
* Monica Strand på Spotify
Santa María de Nieva

**Santa María de Nieva** er en by i provinsen Condorcanqui i Amazonas i det nordvestlige Peru, og er hovedstaden for  distriktet Nieva.
Pål Kristian Gulbrandsen

**Pål Kristian Gulbrandsen** (født 23. mai 1977) er en norsk trener og tidligere ishockeyspiller. Moderklubben er Manglerud Star. Han er mest kjent for sin innsats gjennom flere sesonger i Stavanger Oilers. Han var assisterende trener for Stavanger Oilers i 8 år fra 2008 til 2016. Fra 2016 er han ny hovedtrener for Stavanger Oilers. Gulbrandsen var back.

## Referanser


## Eksterne lenker
*
Fotball under Sommer-OL 2012 – Menn

**Herrenes turnering** under Sommer-OL 2012 finner sted i London og fem andre byer i Storbritannia fra 26. juli til 11. august. U23 landslag tilknyttet FIFA ble invitert til å melde seg på regionale kvalifiseringskonkurranser, der 15 lag pluss vertsnasjonen vil kvalifisere seg til den olympiske turneringen. Lagene kan supplere lagene med maksimalt tre spillere over 23 år.

## Kvalifiserte lag

*  (Gr A)
*  (Gr C)
*  (Gr B)
*  (Gr D)
*  (Gr C)
*  (Gr C)
*  (Gr A)
*  (Gr D)
*  (Gr C)
*  (Gr D)
*  (Gr B)
*  (Gr A)
*  (Gr D)
*  (Gr B)
*  (Gr B)
*  (Gr A)

## Innledende runder
### Gruppe A

----

----

----

----

----

### Gruppe B

----

----

----

----

----

### Gruppe C

----

----

----

----

----

### Gruppe D

----

----

----

----

----

## Sluttspill

### Kvartfinaler
Alle tider er CET

----

----

----

### Semifinaler

----

### Bronsefinale

### Finale

## Sluttrangering

## Eksterne lenker
* FIFA: MATCH SCHEDULE Olympic Football Tournaments London 2012
Jernbanelinjen Berlin–Dresden

**Jernbanelinjen Berlin–Dresden** er en tysk jernbanestrekning mellom Berlin og Dresden. Den er en hovedstrekning som forbinder Berlin, Brandenburg og Sachsen.

Strekningen går fra Berlin via Elsterwerda til Dresden, den ble åpnet 1875. Siden 1848 fantes det allerede en strekning over Jüterbog og Riesa, den nye strekningen var imidlertid 12 km kortere.

## Linjekart

|}

## Eksterne lenker
*
Hamersley Range

**Hamersley Range** er et fjellområde i Pilbara i Vest-Australia. Området strekker seg 460 kilometer sørover fra Fortescue-elva i nordøst. Vest-Australias tjue høyeste punkter ligger alle i området, deriblant Mount Meharry på 1249 moh som er det aller høyeste punktet. Det finnes flere canyoner i området. 

Karijini nasjonalpark (tidligere Hamersley National Park) som er en av Australias største nasjonalparker inkluderer blant annet Hamersley Range.

Hamersley Range inneholder store mengder jernmalm og flere større australske gruveselskaper har gruver i området.
Moon Bloodgood

**Korinna Moon Bloodgood** (født 20. september 1975 i Alliance i Nebraska i USA) er en amerikansk skuespillerinne.

## Karriere
Bloodgood vokste opp i Anaheim i California). Hun spilte i 2005 en liten birolle i den romantiske komedien *[[A Lot Like Love]]* med Ashton Kutcher og Amanda Peet. I 2006 spilte hun sin første store hovedrolle i dramafilmen *[[Eight Below]]* med Paul Walker, og året etter var hun med i *[[Pathfinder (film)|Pathfinder]]*, den amerikanske nyinnspillingen av den norske Oscar-nominerte filmen *[[Veiviseren]]* (1987). Hun dukket også opp i komedien *[[What Just Happened]]* i 2008.

I 2009 spilte hun imidlertid sin største rolle til dags dato da hun portretterte den kvinnelige hovedrollen i *[[Terminator Salvation]]*, oppfølgeren til *[[The Terminator]]* (1984), *[[Terminator 2: Judgment Day]]* (1991) og *[[Terminator 3: Rise of the Machines]]* (2003). Hun spiller her en kvinne som får følelser for kyborgen Marcus Wright (Sam Worthington). Christian Bale spiller hovedrollen som John Connor.

Hun var også med i actionfilmen *[[Faster]]* (2010) med Dwayne Johnson.

## Annet
Bloodgood ble forlovet med skuespilleren Eric Balfour i 2005, men de brøt forlovelsen to år senere.

## Filmografi
* 2002: *[[Just Shoot Me!]]* (TV-serie) – Penny (1 episode)
* 2003: *[[Fastlane]]* (TV-serie) – en tjenestepike (1 episode)
* 2003: **' (TV-serie) – en stripper (1 episode)
* 2004: ''[[Hollywood Division]]'' (TV-film) – Lisa Morales
* 2004: ''[[Win a Date with Tad Hamilton!]]'' – en vakker kvinne
* 2004: ''[[North Shore]]'' (TV-serie) – Lacey Riggs (1 episode)
* 2005: ''[[Rocky Point (TV-serie)|Rocky Point]]'' (TV-serie) –  Alana (1 episode)
* 2005: ''[[Monk (TV-serie)|Monk]]'' (TV-serie) – Hayley (1 episode)
* 2005: ''[[A Lot Like Love]]'' (spillefilm) – Bridget
* 2006: ''[[Eight Below]]'' (spillefilm) – Katie
* 2007: ''[[Pathfinder (film)|Pathfinder]]'' (spillefilm) – Starfire
* 2006–2007: ''[[Day Break]]'' (TV-serie) – Rita Shelten (13 episoder)
* 2007: ''[[Journeyman]]'' (TV-serie) – Livia Beale (13 episoder)
* 2008: ''[[What Just Happened]]'' (spillefilm) – Laura
* 2009: ''[[Street Fighter: The Legend of Chun-Li]]'' (spillefilm) – politietterforsker Maya Sunee
* 2009: ''[[Terminator Salvation]]'' (spillefilm) – Blair Williams
* 2009: ''[[Terminator Salvation: The Machinima Series]]'' (TV-serie) – Blair Williams (stemme) (6 episoder)
* 2009: ''[[Burn Notice]]'' (TV-serie) – politietterforsker Paxson (3 episoder)
* 2009: ''[[Moonlight Serenade]]'' (spillefilm) – Marie Devrenier
* 2010: ''[[Human Target]]'' (TV-serie) – dr. Jessica Shaw (1 episode)
* 2010: ''[[Bedrooms]]'' (spillefilm) – Beth
* 2010: ''[[Beautiful Boy]]'' (spillefilm) – Trish
* 2010: ''[[Faster (film)|Faster]]'' (spillefilm) – Marina
* 2011: ''[[Conception (film)|Conception]]'' – Nikki
* 2011–2015: ''[[Falling Skies]]'' (TV-serie) – Anne Glass
* 2011: **' (TV-serie) – Vivica (1 episode)
* 2012: *[[The Surrogate]]* – Vera
* 2012: *[[The Power of Few]]* – Mala
* 2012: *[[Jesus Hates Zombies]]* – Eli
* 2013: *The Power of Few* (spillefilm)
* 2018: *Code Black*
* 2018: *Magnum P.I.*
* 2019–2020: *N.C.I.S.: Los Angeles*

## Eksterne lenker
*
The Brothers Bloom

***The Brothers Bloom*** er en amerikansk dramakomedie fra 2008. Filmen er skrevet og regissert av Rian Johnson, og har Adrien Brody, Rachel Weisz og Mark Ruffalo i hovedrollene.

## Handling
Stephen (Mark Ruffalo) og Bloom (Adrien Brody) er to brødre som lever livet som bedragere av millionærer og har gjort det i 25 år. De bedrar millionærene – simpelthen ved å være skuespillere. Stephen er hjernen bak og skriver manus, mens Bloom er antihelten og hovedrolleinnehaveren i historiene. De lurer aldri de samme folkene to ganger, og deres eneste kompanjong er den mystiske Bang Bang (Rinko Kikuchi), som aldri sier et ord, men som er ekspert på å sprenge ting i lufta. Men når Bloom er i trettiårene, får han kalde føtter og vil trekke seg ut, fordi han føler at hans karakterer tar fra ham hans egen identitet, og han vet ikke lenger hva som er virkelig og ikke. Men Stephen overtaler ham til et siste oppdrag, som går ut på å bedra en styrtrik godseierinne i New Jersey, Penelope Stamp (Rachel Weisz). Men mens oppdraget går sin gang, oppstår det flere problemer. For det første: De støter på brødrenes tidligere mentor, nå erkefiende, Diamond Dog (Maximilian Schell), som ønsker hevn. For det andre: Penelope er mer uforutsigbar enn de først antok. For det tredje: Bloom begynner å falle for Penelope, og vil ikke lenger samarbeide i planen.

## Rolleliste

## Trivia
* Rachel Weisz var den første skuespilleren som skrev under for filmen.
* Tom Cruise fikk en "spesiell takk" i rulleteksten etter filmen, for sin interesse i filmen. Cruise hadde et tre timer langt møte med regissør Rian Johnson, hvor han analyserte manuset og kom med forslag til endringer, og noen av dem tok Johnson til og med til følge. Johnson ville også gjerne ha Cruise med i en av hovedrollene i selve filmen, men skuespilleren hadde allerede et hektisk program med andre filmer og takket nei.

## Eksterne lenker
* 
*
Friedrich I von Schwarzenburg

**Friedrich von Schwarzenburg** (født ca. 1075, død 5. oktober 1131 på Burg Wolkenburg) var som ** Friedrich I** erkebiskop av Köln fra 1100 til 1131.
Vicky Cristina Barcelona

***Vicky Cristina Barcelona*** er en amerikansk-spansk dramakomedie fra 2008. Filmen er skrevet og regissert av Woody Allen, og har Rebecca Hall, Scarlett Johansson, Javier Bardem og Penélope Cruz i hovedrollene.

## Handling
Vicky (Rebecca Hall) og Cristina (Scarlett Johansson) er to venninner som er enig i det meste – unntatt kjærligheten. Vicky er lykkelig forlovet med drømmemannen Doug (Chris Messina) og skal kommende høst gifte seg med ham. Hun er hellig overbevist om at de kommer til å leve et langt og lykkelig liv sammen. Cristina er singel og hele tiden åpen for nye eventyr. Sammen drar de til Barcelona for at Vicky skal få nye erfaringer til mastergraden hun skriver om katalansk kunst. Cristina blir med – selvfølgelig med et nytt eventyr i sikte. Allerede første dagen møter de kunstneren Juan Antonio (Javier Bardem), en mann som har rykte på seg for å ha slått sin eks-kone. Vicky kan ikke utstå personligheten hans, men blir uvillig med når Cristina, som blir dypt sjarmert av spanjolen, drar med ham til hans hjemby Oviedo. Vicky merker seg at Juan Antonio viser seg å være mer sympatisk enn førsteinntrykket utga seg for. Begge jentene faller for mannen, og han faller for dem. Vicky får etter hvert kalde føtter ettersom hun snart skal gifte seg, og dermed får Cristina muligheten til å starte et forhold med Juan Antonio. Men akkurat idet de begynner å få et stabilt forhold, dukker Juan Antonios sjalu ekskone Maria Elena (Penélope Cruz) opp med en dramatisk entré...

## Rolleliste

## Trivia
* Woody Allen skrev rollene Cristina og Juan Antonio med Scarlett Johansson og Javier Bardem tankene.
* Dette er tredje gang Johansson samarbeider med Allen, etter *[[Match Point]]* (2005) og *[[Scoop]]* (2006).

## Eksterne lenker
*
Victoria Teater

**Victoria Teater** er et scenelokale i Oslo. Lokalet, som ligger i Karl Johans gate 35, var opprinnelig kino, åpna i 1915 og var i drift som **Victoria kino** fram til 1983. Etter det har lokalene vært brukt til teater og konserter. Fra 2008 har Nasjonal jazzscene holdt til i lokalene.

## Bygget

I forbindelse med ombygginga av Karl Johan-kvartalet, som kom i gang på 1980-tallet, blei to av kinoene i kvartalet, Palassteatret og Carl Johan-teatret, revet, mens Victoria blei beholdt. Kinodriften blei imidlertid avvikla, salen blei ombygd, og ved gjenåpninga i 1985 var stoltallet redusert til ca. 300. Etter dette har det vært ulike driftere og konsepter i lokalene, og de har også vært ombygd flere ganger.

## Teater

Nationaltheatret har hatt biscene her, og ei tid holdt Seniorteatret til i Victoria. En kort periode het det – som i kinotida – Victoria Teater (under ledelse av Dag Frøland), og seinere har navnet vært Scene West Victoria, da med hovedvekt på kabareter og liknende.

## Referanser


## Litteratur
* Oslo kommune, Hentet 2. september 2015 fra ''Oslo kommune:'' Kino for hundre år siden
* Oslo byleksikon, 4. utgave, Oslo 2000
* Tove Solbakken: «Oslos forsvunne kinematografer», *Byminner* nr. 1, 2011
Brandon Escobar

**Brandon Escobar** (født 25. september 1990) er en honduransk bryter som konkurrerer i klasse 55 kilo i gresk-romersk stil. Han er kvalifisert til å representere Honduras under Sommer-OL 2012 i London.

## Eksterne lenker
*
Gottfried Helnwein

**Gottfried Helnwein** (født 8. oktober 1948 i Wien) er en østerrikskfødt irsk kunstner, som spesialiserer seg i maleri, fotografi og performancekunst.

Helnwein studerte fra 1969 til 1973 ved Wiens kunstakademi, der han gjort seg bemerket, og ble i 1970 tildelt *Pris for mesterklasse* (Meisterschulpreis). Hans tidligere verk består hovedsakelig av hyperrealistiske akvareller som skildrer sårede oppskakede barn; et typisk motiv for hans malerier. Helnwein er en konseptuell kunstner som er spesielt interessert psykologiske vansker og sosial fremmedgjøring. Hans verk inneholder også historiske temaer og politiske emner, med enkelte motiver som skildrer nazistene under krigen. Som et resultat er mange av hans verk ofte betraktet som provoserende og kontroversielle. 

Helnwein er også kjent for sin scenografi for teater, ballett- og operaproduksjoner. Han har jobbet som maler, tegner, fotograf og skulptør. Helnwein bruker en rekke teknikker og medier i sine verk.

## Referanser


## Eksterne lenker
* 
* 
*  www.helnwein-museum.com
*  Helnweins verk for scenen
*   Helnwein og den komiske kulturen
*    Honnef, University Heidelberg
*    Helnweins kunst om holocaust
*  www.helnwein.org
Victoriaelven

**Victoriaelven** (engelsk: *Victoria River*) er en elv i den nordvestlige delen av Nordterritoriet i Australia. Kilden ligger i Tanamiørkenen sørøst i Kimberley. Derifra renner  den 560 kilometer før den renner ut i Joseph Bonaparte Gulf i Timorsjøen. Victoria er den lengste elven i Nordterritoriet. I elveoset ligger Legune (Joseph Bonaparte Bay) Important Bird Area som er ett viktig hekkeområde for sjøfugler.
Cupfinalen i fotball for menn 1906

**Cupfinalen i fotball for menn 1906** var en fotballkamp som ble spilt 9. september 1906 på Gamle Frogner stadion og var den siste kampen i Norgesmesterskapet i fotball for herrer 1906. Finalistene var  og . Odd vant kampen og ble dermed norgesmester for fjerde gang på rad.

## Kampdetaljer

## Litteratur
*1999 Per Jorsett og  Arne Scheie *Cupen : NM i fotball : 1902-1999*  ISBN	82-7201-275-8
Chris Pine

**Christopher Whitelaw «Chris» Pine** (født 26. august 1980 i Los Angeles i California) er en amerikansk skuespiller. Pine spilte James T. Kirk i *[[Star Trek (film)|Star Trek]]* (2009).

## Karriere
Pine begynte karrieren med å spille gjesteroller i TV-serier som *[[Akutten]]* og **'. I 2004 fikk han en av hovedrollene i ''[[Prinsesse på prøve 2]]''. I 2006 spilte han i actionfilmen ''[[Smokin' Aces]]'' med skuespillere som [[Ryan Reynolds]] og [[Ben Affleck]] og den romantiske komedien ''[[Just My Luck]]'' med [[Lindsay Lohan]].

I 2009 landet han sin mest kjente rolle til nå, som kaptein James T. Kirk i ''[[Star Trek (film)|Star Trek]]''. Året etter spilte han i actionthrilleren ''[[Unstoppable]]'' med [[Denzel Washington]] og [[Rosario Dawson]]. Tidlig i 2012 var han også aktuell med den romantiske actionfilmen ''[[This Means War]]'' med [[Reese Witherspoon]] og [[Tom Hardy]].

I 2013 gjentok han rollen som Kirk i en oppfølger av ''Star Trek''.

Han var i tillegg nær ved å få roller som Jake Sully i ''[[Avatar]]'' (2009) og Sam Flynn i **' (2010). Han beskrev *Avatar*-auditionen sin som "den verste jeg noensinne har gjort".

## Filmografi
* *[[Akutten]]* (2003) – Levine (1 episode)
* *[[The Guardian]]* (2003) – Lonnie Grandy (1 episode)
* ** (2003) – Tommy Chandler (1 episode)
* *[[Why Germany?]]* (2004) – Chris
* *[[Prinsesse på prøve 2]]* (2004) – Nicholas Devereaux
* *[[American Dreams]]* (2004) – Joey Tremain (1 episode)
* *[[Confession]]* (2005) – Luther Scott
* *[[Six Feet Under]]* (2005) – Young Sam (1 episode)
* *[[The Bulls]]* (2005) – Jason
* *[[Surrender, Dorothy]]* (2006) – Shawn (TV-film)
* *[[Just My Luck]]* (2006) – Jake Hardin
* *[[Blind Dating]]* (2006) – Danny
* *[[Smokin' Aces]]* (2006) – Darwin Tremor
* *[[Bottle Shock]]* (2008) – Bo Barrett
* *[[An Inconvenient Head]]* (2008) – ???
* *[[Star Trek (film)|Star Trek]]* (2009) – James T. Kirk
* *[[Carriers]]* (2009) – Brian Green
* *[[Beyond All Boundaries]]* (2009) – Hanson Baldwin / Sgt. Bill Reed (stemme)
* *[[Small Town Saturday Night]]* (2010) – Rhett Ryan
* *[[Quantum Quest: A Cassini Space Odyssey]]* (2010) – Dave (stemme)
* *[[Unstoppable]]* (2010) – Will
* *[[This Means War]]* (2012) – FDR Foster
* *[[People Like Us]]* (2012) – Sam
* *[[Rise of the Guardians]]* (2012) – Jack Frost (stemme)
* *[[Star Trek Into Darkness]]* (2012) – James T. Kirk
* *[[Jack Ryan]]* (2013) – Jack Ryan
* *[[Into the Woods (film)|Into the Woods]]* (2014) – Cinderella's Prince
* *[[Mantivities]]*
* *[[The Finest Hours]]* (2016)
* ''Wonder Woman'' (2017)

## Referanser


## Eksterne lenker
*
Cristina Scabbia

**Cristina Adriana Chiara Scabbia** (født 6. juni 1972 i Milano) er hovedvokalist og en av låtskriverne i det italienske gothic / progressiv metal-bandet Lacuna Coil.

Scabbia  møtte vokalist Andrea Ferro og bassist Marco Coti Zelati som spilte i bandet Ethereal i 1991. Dette endte med at hun ble med som studiovokalist på bakgrunnsvokal på en demo til bandet. Bandet likte hennes stemme såpass godt at hun ble spurt om å bli fast medlem og vokalist i bandet i tillegg til Ferro, noe hun takket ja til. Bandet skiftet navn til Lacuna Coil etter å ha signert med Century Media, da de fant ut at navnet allerede var opptatt av et gresk band.

Scabbia deltar på sangen «À Tout le Monde» med Megadeth og «S.O.S. (Anything But Love)» med Apocalyptica.

## Diskografi
* *In a Reverie* (1999)
* *Unleashed Memories* (2001)
* *Comalies* (2002)
* *Karmacode* (2006)
* *Shallow Life* (2009)
* *Dark Adrenaline* (2012)

## Eksterne lenker
* 
* 
* 
* 
* Lacuna Coil
Má vlast

***Má vlast*** (*Mitt fedreland*, JB 1:112) er en tonedikt-syklus av den tsjekkiske komponisten Bedřich Smetana, skrevet i perioden 1874–79 og uroppført på forskjellige tidspunkter. Verket som helhet ble første gang fremført 5. november 1882 i Praha.

## Struktur
Satsene beskriver tsjekkisk landskap og kulturhistorie. En typisk oppsetning varer omkring 75 minutter.

### «Vyšehrad»
«Høyborgen»
Komponert 1874, oppført 1875. Oppkalt etter festningen Vyšehrad i Praha.
Varighet: ca. 16 min

### «Vltava»
«Moldau»
Komponert 1874, oppført 1875. Beskriver løpet til elven Vltava (Moldau). Kanskje Smetanas mest kjente stykke. Hovedtemaet er basert på den italienske melodien «La Mantovana» antakelig komponert av tenoren Giuseppino (del Biado) og publisert i 1600.
Varighet: ca. 12 min

### «Šárka»
Komponert 1875, oppført 1877. Om den bøhmiske krigsmøyen av samme navn, kjent fra tsjekkisk folklore.
Varighet: ca. 10 min

### «Z českých luhů a hájů»
«Fra de bøhmiske skoger og sletter»
Komponert og oppført 1875.
Varighet: ca. 13 min

### «Tábor»
Komponert 1878, oppført 1880. Om karakteren til husittene, som grunnla byen Tábor.
Varighet: ca. 12 min

### «Blaník»
Komponert 1879, oppført 1880. Fjellet Blaník  huser i legenden en sovende konge og hans hær, nasjonens beskyttere.
Varighet: ca. 15 min

## Se også
* «Ack Värmeland, du sköna»

## Referanser


## Eksterne lenker
* ''Má vlast'' (''Mitt hjemland'') hos *Klassisk på norsk*
Langeskogen

**Langeskogen** er et friområde i Bergen; (bydel: Løvstakken) beliggende i fjellsiden nord på fjellet Løvstakken ved Fjøsanger.

Området blir mye brukt, siden det er utstyrt med turveier. Bergen Bueskyttere har sin treningsbane der. Turveier ut av skogen fører til topps på fjellet og til Fyllingsdalen, eller turveien Løvstien som følger fjellsiden mot nord til Melkeplassen, med muligheter for nedstigninger underveis.

113 dekar i tilknytning til Fjøsanger hovedgård er fra 1986 vernet som naturminne og landskapsvernområde. Her finnes en geologisk forekomst av avsetninger fra siste mellomistid (eem), og en morene avsatt etter nest siste istid  (saale).

## Referanser


## Eksterne lenker
* Turtips fra ut.no
Gianluca Rocchi

**Gianluca Rocchi** (født 25. august 1973) er en italiensk fotballdommer. Han har dømt internasjonalt under det internasjonale fotballforbundet FIFA siden 2008, hvor han er plassert i den europeiske dommergruppen som Elite Category-dommer, det høyeste nivået for internasjonale dommere.

Rocchi har blant annet dømt Norge da de spilte 1-1 mot Danmark under kvalifiseringen til EM i fotball 2012 den 26. mars 2011. Han er også plukket ut til å dømme under sommer-OL 2012 i London. 

## Referanser


## Eksterne lenker
* 
* Kampoversikt